সাগর আনোয়ার, দ্য রিপোর্ট : কৃষক শ্রমিক জনতা লীগের সভাপতি বঙ্গবীর আব্দুল কাদের সিদ্দিকী বীর উত্তমকে লেখা বর্তমান প্রধানমন্ত্রী শেখ হাসিনার একটি দুর্লভ চিঠি দ্য রিপোর্টের হাতে এসেছে। চিঠিটি প্রধানমন্ত্রী শেখ হাসিনা কাদের সিদ্দিকীকে লিখেছিলেন ১৯৮২ সালের ১৫ অক্টোবর। ১৯৮১ সালের ১৭ মে বর্তমান প্রধানমন্ত্রী ভারত থেকে বাংলাদেশে এসে আওয়ামী লীগের সভানেত্রী নির্বাচিত হয়েছেন। এরপর তিনি আবারও ভারতের শিমলায় গিয়েছিলেন। সেখানে তার ছেলে সজীব ওয়াজেদ জয় ও মেয়ে সায়মা ওয়াজেদ পুতুল স্কুলে পড়তেন। আর কাদের সিদ্দিকী ছিলেন ভারতের কলকাতায় নির্বাসিত।